จอดป้ายนี้ สถานีปาฏิหาริย์

จอดป้ายนี้ สถานีปาฏิหาริย์ (; )​ เป็นภาพยนตร์ญี่ปุ่น​แนวดราม่า​ออกฉายในปี ค.ศ. 2011 กำกับการแสดง, เขียนบทและตัดต่อภาพโดยฮิโรกาซุ โคเรเอดะ นำแสดงโดยนักแสดงเด็กที่เป็นพี่น้องกันจริงๆอย่าง โคกิ มาเอดะ และ โอชิโร่ มาเอดะ ร่วมด้วยนักแสดงรุ่นใหญ่ อิซะโอะ ฮะชิซุะเมะและ​โจ โอดางิริ

จอดป้ายนี้ สถานีปาฏิหาริย์ เป็นภาพยนตร์ที่บอกเล่าเรื่องราวของสองพี่น้องที่พ่อกับแม่แยกทางกัน ทำให้ทั้งคู่ต้องแยกกันไปอยู่คนละเมือง โดยคนพี่ต้องไปอยู่กับแม่ที่บ้านของตาและยาย ส่วนคนน้องต้องไปอยู่กับพ่อที่เป็นนักดนตรี โดยทั้งคู่ยังติดต่อกันทางโทรศัพท์ เด็กทั้งสองมีความหวังว่าจะมีปาฏิหาริย์ที่จะทำให้พวกเขาทั้ง 4 กลับมาอยู่ร่วมกันเป็นครอบครัวอีกครั้ง

วันหนึ่งเด็กๆได้ข่าวเรื่องการเปิดเส้นทางเดินรถสายใหม่ของรถไฟชิงกันเซ็ง​ และมีบางคนพูดว่าในจุดที่รถไฟความเร็วสูงวิ่งสวนกัน​อาจมีพลังเร้นลับที่ทำให้คำอธิษฐานเป็นจริง สองพี่น้องจึงนัดกันนั่งรถไฟไปที่เมืองคูมาโมโตะพร้อมกับเพื่อนสนิทเพื่อรออยู่ในจุดที่รถไฟชิงกันเซ็งจะวิ่งสวนกันเพื่อจะได้อธิษฐานให้ความฝันของพวกเขาเป็นจริง

ภาพยนตร์เรื่องนี้ถูกนำเข้ามาฉายในประเทศไทยโดยมงคล ภาพยนตร์ ให้เสียงภาษาไทยโดยทีมพากย์พันธมิตร​ ออกฉายครั้งแรกในรอบพิเศษที่โรงภาพยนตร์เฮาส์​ (อาร์ซีเอ​)​ เมื่อวันที่ 2 กุมภาพันธ์ พ.ศ. 2555 และออกฉายรอบปกติเมื่อวันที่ 8 มีนาคม พ.ศ. 2555 ที่โรงภาพยนตร์เฮาส์และโรงภาพยนตร์เครือเอเพ็กซ์https://entertainment.marumura.com/i-wish-kiseki/​

เนื้อเรื่อง
​I Wish เป็นเรื่องราวของสองพี่น้อง ​โคอิจิ ผู้เป็นพี่ และ ริวโนะสุเกะ ผู้เป็นน้อง ที่ครอบครัวจากเดิมที่เคยอยู่ด้วยกันกลับต้องมาพลัดพรากจากกันไปอยู่คนละเมืองเพราะพ่อแม่ของพวกเขาหย่าร้างกัน โดยโคอิจิ พี่ชายคนโตต้องไปอยู่กับ โนโซมิ ผู้เป็นแม่ที่บ้านของคุณตาและคุณยายที่จังหวัดคาโงชิมะ​ ส่วน ริวโนะสุเกะ ต้องไปอยู่กับ เคนจิ ผู้เป็นพ่อที่เป็นนักดนตรีที่จังหวัดฟูกูโอกะ​ ถึงแม้ว่าพี่น้องทั้งสองคนจะต้องอยู่ห่างไกลกันแต่ก็ยังติดต่อกันทางโทรศัพท์อยู่เสมอ

ในจังหวัดคาโงชิมะที่โคอิจิอาศัยอยู่นั้นกำลังจะเปิดการเดินรถไฟชิงกันเซ็ง​เส้นทางใหม่ โดยโคอิจิได้ยินข่าวลือในชั้นเรียนวิชาวิทยาศาสตร์ว่า เมื่อรถไฟชิงกันเซ็นสายซากุระที่วิ่งด้วยความเร็ว 260 กิโลเมตร/ชั่วโมง จากสถานีคาโงชิมะ และรถไฟชิงกันเซ็นสายสึบาเมะที่วิ่งด้วยความเร็ว 260 กิโลเมตร/ชั่วโมง จากสถานีฮากาตะ ทั้งสองขบวนวิ่งสวนกันจะบังเกิดพลังงานมหาศาลที่ทำให้เกิดปาฏิหาริย์ขึ้น โดยผู้ที่เห็นรถไฟสวนกันสิ่งที่ปรารถนาจะเป็นความจริง

เมื่อโคอิจิได้ยินเรื่องดังกล่าวจึงทำการหาจุดที่รถไฟทั้งสองสายจะวิ่งสวนกัน และพบว่ารถไฟทั้งสองสายจะวิ่งสวนกันที่เมืองคูมาโมโตะ​

 ตัวละคร 
 ตัวละคร นักแสดง  พากย์ไทย รายละเอียด โคอิจิ โอซาโกะ โคกิ มาเอดะ พี่ชายคนโต  ริวโนะสุเกะ คินามิ โอชิโร่ มาเอดะ  น้องชายคนเล็ก โนโซมิ โอซาโกะ  เนเน่ โอสึกะ อรนุช ลาดพันนา​ แม่ของโคอิจิและริวโนะสุเกะ แม่บ้านที่ต้องหันมาทำงานที่ร้านสะดวกซื้อเพื่อหาเลี้ยงครอบครัว หลังจากแยกทางกับสามี  เคนจิ คินามิ  โจ โอดางิริ  พ่อของโคอิจิและริวโนะสุเกะ เป็นนักดนตรี ชูคิจิ โอซาโนะ อิซะโอะ ฮะชิซุะเมะ ปริภัณฑ์ วัชรานนท์ คุณตาของโคอิจิและริวโนะสุเกะ และเป็นพ่อของโนโซมิ มีความสนใจในการทำขนมคารุคัง ขนมขึ้นชื่อของคาโงชิมะ ฮิเดโกะ โอซาโนะ คิริน กีกิ อรนุช ลาดพันนา​ คุณยายของโคอิจิและริวโนะสุเกะ และเป็นแม่ของโนโซมิ ทาสุคุ เรียวกะ ฮายาชิ  เพื่อนของโคอิจิ ออกเดินทางเพื่อขอพรให้ได้แต่งงานกับคุณครูประจำห้องสมุด มาโกโตะ เซโนะสุเกะ นากาโยชิ เพื่อนของโคอิจิ มีความฝันอยากเป็นนักเบสบอลมืออาชีพ แต่ออกเดินทางไปกับโคอิจิเพื่อขอพรให้มาร์เบิลสุนัขที่ตายไปฟื้นคืนชีพ เมงูมิ อาริโยชิ คาระ อูชิดะ  เพื่อนของริวโนะสุเกะ ออกเดินทางไปกับโคอิจิและริวโนะสุเกะ เพื่อขอพรเรื่องการเป็นนักแสดง เรนโตะ  เรนโตะ อิโซเบะ เพื่อนของริวโนะสุเกะ ออกเดินทางไปกับโคอิจิและริวโนะสุเกะ เพื่อขอพรให้ตัวเองวิ่งเร็วขึ้น คันนะ  คันนะ ฮาชิโมโตะ เพื่อนของริวโนะสุเกะ ออกเดินทางไปกับโคอิจิและริวโนะสุเกะ เพื่อขอพรเรื่องการวาดรูป ซาจิ มิตสึมูระ   มานามิ นากาซาวะ คุณครูประจำห้องสมุดในโรงเรียนของโคอิจิ มาโมรุ ซาคางามิ   ฮิโรชิ อาเบะ  คุณครูประจำชั้นของโคอิจิ เคียวโกะ อาริโยชิ    ยูอิ นัตสุคาวะ  แม่ของเมูงูมิ เป็นอดีตนักแสดงสาวที่ออกจากวงการบันเทิงหลังจากคลอดเมงูมิ วาตารุ ยามะโมโตะ    โยชิโอะ ฮาราดะ  เพื่อนร่วมงานคนสนิทของชูคิจิ โอซาโนะ 

อ้างอิง

หมวดหมู่:ภาพยนตร์ญี่ปุ่น
หมวดหมู่:ภาพยนตร์ภาษาญี่ปุ่น